Vegna veðurútlits nú í kvöld og næstu nótt er ljóst að það versta af veðrinu er framundan á Húsavík og í Þingeyjarsýslum . Því hefur verið ákveðið að hafa skóla í bænum lokaða á morgun , að því er segir í Facebook færslu Lögreglunnar á Norðurlandi eystra . „ Úrkoma og kólnandi veður segir okkur það að reikna megi með mikilli ófærð bæði í dreifbýli og sérstaklega innanbæjar á Húsavík í fyrramálið , “ segir í færslunni . Vegna þessa hafi Almannavarnir í héraði og fulltrúra Lögreglustjórans á Norðurlandi eystra tekið undir með og ráðlagt skólastjórnendum Borgarhólsskóla og Grænuvalla á Húsavík að hafa skólana lokaða á morgun , miðvikudag og fólk sé því ekki að fara út í veðrið og ófærðina að óþörfu með börnin sín .